Veliki gradski park u Tivtu
<s>Veliki gradski park u Tivtu ja naziv zaštićenog područja u Crnoj Gori, smještenog u centru Tivta.</s><s>Park je poznat i pod nazivom Mornarički park zbog činjenice da se Mornarice dugo bavila održavanjem parka.</s>

<s>Izgrađen je 1892. na posjedu kotorske vlastele Buća –Luković, Radalli i Verona, koje su na prostoru današnjeg parka imali ljetnjikovce okružene vinogradima.</s><s>Osnovan je po naredbi admirala austro-ugarske mornarice Maksimilijana fon Šterneka, sa ciljem uređenja okruženja brodogradilišta Arsenal, kojeg je osnovao isti admiral 1889.</s>

<s>Park sadrži bogatstvo biljnih vrsta.</s><s>Inicijalno je osnivač parka naredio svim komandantima austrougarskih ratnih brodova da donose biljke sa putovanja, a zatim je ta praksa prerasla u običaj.</s><s>U Parku dominiraju visoka stabla, koja dostižu visinu i do 25 metara.</s><s>Neka od njih su stara čak 130 godina.</s><s>Prije Drugog svjetskog rata, jedan dio parka zauzimali su i teniski tereni.</s>

<s>Tivatska opština podigla je u parku spomenik Milanu Spasiću i Sergeju Mašeri, herojima iz Drugog svjetskog rata.</s><s>Oni su zagrljeni na komandnom mostu razarača „Zagreb“ herojski poginuli 17. aprila 1941. godine u Tivatskom zalivu, odbivši da predaju razarač neprijatelju.</s>

<s>Od 1968. godine park je zaštićeni objekat prirode, a u januaru 2015. godine Odlukom Skupštine Opštine Tivat dobio je status spomenika prirode.</s>

<s>Reference</s>

<s>Spomenici prirode u Crnoj Gori</s>

